title: Astra (biera)
text: Iste articlo tracta sobre una interpresa bierera alemana. Ta atros usos se veiga Astra.
  
  Astra ye una interpresa bierera alemana con seu en a ciudat d'Hamburgo y que opera y distribuye os suyos productos en l'aria metropolitana d'ista ciudat. En l'actualidat tien en o mercato quantas variedatz de biera.
  
  A marca Astra perteneixe a la interpresa Holsten-Brauerei AG, que a la vegada fa parti d'o grupo Carlsberg. Dica l'anyo 2003 se produciba en a fabrica Bavaria-St.Pauli-Brauerei. Ista bierera que se trobaba entre as zonas de Landungsbrücken y Reeperbahn en Hamburgo fue mercata en 1998 por a Holsten-Brauerei, zarrando en 2003 l'antigo edificio y espaldando-lo.
  
  Historia 
  
  Dica 1909 se a biera se comercializó con o nombre de Bavaria. Dende alavez se convirtió en a biera mas bebita de St. Pauli. En 1994, poquet antis de rematar o sieglo, o propietario d'a interpresa vendió a marca a la bierera Brau & Brunnen AG de Dortmund.
  
  En chinero de 1998 a ciudat d'Hamburgo mercó a Brau & Brunnen. Por ixas envueltas se quitó a campanya de marketing "Was dagegen?" (en alemán literalment "Que pasa con ixo?") mas que mas en as cletas publicitarias por toda a ciudat. Bells meses dimpués, en aviento de 1998, o gubierno d'Hamburgo vendió a interpresa a Holsten, l'atra gran bierera d'a ciudat, que zarró a fabrica d'Astra en 2003. Un anyo dimpués, en 2004, Holsten fue mercata por Carlsberg.
  
  A biera Astra se distribuye en botellas con o formato Steinieform (0,33l).
  
  Promoción 
  
  A biera Astra ye prou conoixita por as suyas campanyas promocionals. Totz os anyos se celebra en Hamburgo o Welt-Astra-Tag (en alemán "Día Mundial d'Astra").
  
  Astra tien una estreita relación con o FC St. Pauli d'o que ye patrocinador oficial. En l'anyo 2001 l'equipo de fútbol cedió o espacio publicitario d'a suya camiseta ta a marca, aduyando asinas a promocionar-la ta mirar de salvar a suya mala situación economica. En 2003 estió a interpresa a que tornó o favor a o club, quitando a campanya "Astra trinken - St. Pauli retten"  (en alemán "Beber Astra - Salvar a o St. Pauli")
  
  Variedatz
  Se puede trobar una ampla variedat de bieras Astra encluyindo:
  
   Astra Urtyp (alc. 4,9% vol.)
   Astra Exclusiv (alc. 4,9% vol.)
   Astra Pilsener (alc. 4,9% vol.)
   Astra Rotlicht (alc. 6,0% vol.); Rotlicht ye a exprisión alemana ta o districto royo (literalment se traduce como "luz roya").
   Astra Original Hamburger Alsterwasser (alc. 2,5% vol.) (Shandy)
  
  Vinclos externos 
    Pachina oficial
  
  Referencias 
  
  Interpresas d'Alemanya
  Biereras
  Gastronomía d'Hamburgo